નવી દિલ્‍હી તા.૧૩ : જીએસટીનું પ્રથમ રિટર્ન દાખલ કરતી વખતે વેપારીઓને જીએસટી નેટવર્ક પોર્ટલ ઉપર અનેક પ્રકારની મુશ્‍કેલીઓ આવી રહી છે. આને લઇને સુપ્રસિધ્‍ધ અર્થશાષાી અને ભાજપના રાજયસભાના સભ્‍ય સુબ્રમણ્‍યમ સ્‍વામીએ સરકાર ઉપર નિશાન સાધતા ટવીટ્‍ કર્યુ છે કે, મેં જયારે આ બાબતને લઇને ચેતવ્‍યા હતા ત્‍યારે મારી કોઇએ વાત સાંભળી ન હતી. સ્‍વામીએ આ ટવીટ્‍માં પોતાની ચેતવણીથી સંબંધિત એક ખબર પણ નાખી છે. જેમાં જીએસટીએનની મુશ્‍કેલીઓને રેખાંકિત કરતા કહ્યુ છે કે, સરકારે હવે આ પોર્ટલ પ્રાઇવેટ કંપનીઓ પાસેથી છીનવી તેને કેન્‍દ્રીય ઉત્‍પાદ અને સીમા શુલ્‍ક બોર્ડ (સીબીઇસી)ના હવાલે કરી દેવુ જોઇએ.